Държавен вестник, бр. 40, 2020 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  40
(2) Протоколът за унищожаване на жи­
вотни съдържа:
1. датата и мястото на убиване на жи­
вотните;
2. състав на комисията, определена със 
заповед на директора на ОДБХ;
3. вида, броя и идентификационните но­
мера на животните;
4. категорията, възрастта и теглото на 
животните;
5. порода, линия или хибрид;
6. собственик на животните и адрес за 
кореспонденция;
7. регистрационен номер на животновъд­
ния обект и местонахождение; 
8. информация за констатираните нару­
шения по чл. 3.
(3) Протоколът за унищожаване на за­
родишни продукти, суровини и храни от 
животински произход, странични живо­
тински продукти и продукти, получени от 
тях, фуражни суровини, фуражни добавки, 
комбинирани фуражи и инвентар съдържа:
1. датата и мястото на унищожаването;
2. състав на комисията, определена със 
заповед на директора на ОДБХ;
3. вида на обектите, които се унищожават;
4. количеството на обектите, които се 
унищожават;
5. собственик и адрес за кореспонденция;
6. информация за констатираните нару­
шения по чл. 3.
(4) Когато труповете на убитите животни 
не се предават в обект за обезвреждане на 
странични животински продукти, а се уни­
щожават по реда на наредбата по чл. 259, 
ал. 3 от ЗВД, се съставя протокол, който 
съдържа:
1. датата и мястото на загробване на 
животните;
2. състав на комисията, определена със 
заповед на директора на ОДБХ;
3. вида, броя и идентификационните но­
мера на загробените животни:
а) умрели животни;
б) убити животни;
в) общ брой загробени животни;
4. категорията, възрастта и теглото на 
животните;
5. порода, линия или хибрид;
6. собственик на животните и адрес за 
кореспонденция;
7. регистрационен номер на животновъд­
ния обект и местонахождение.
Чл. 5. (1) Обезщетението за животни се 
определя съгласно чл. 144 от ЗВД. 
(2) Стойността на обезщетението за оп­
ределените видове животни с изключение 
на животните, за които се прилага развъдна 
програма, одобрена от министъра на земеде­
лието, храните и горите или от компетентен 
орган на друга държава членка, не може да 
надвишава:
1. за едри преживни – 1956 лв.;
2. за дребни преживни – 274 лв.;
3. за свине – 245 лв.
(3) За видовете животни, извън случаите 
по ал. 2, за максимални се приемат стойно­
стите, определени по реда на чл. 144, ал. 1, 
т. 1 и ал. 3 от ЗВД.
(4) При обезщетяване на животни, за кои-
то се прилага развъдна програма, одобрена 
от министъра на земеделието, храните и 
горите или от компетентен орган на друга 
държава членка, Изпълнителната агенция по 
селекция и репродукция в животновъдството 
предоставя оценка на директора на ОДБХ в 
срок 3 работни дни преди крайната дата за 
издаване на акта за обезщетение.
Чл. 6. (1) В случаите по чл. 144, ал. 3, 
чл. 145, ал. 1 и чл. 146, ал. 2 от ЗВД неза­
висимият оценител трябва да притежава 
необходимата правоспособност.
(2) Независимият оценител извършва 
оценка и проверка на място и изготвя оце­
нителски доклад в срок до 7 работни дни 
от предоставянето на всички необходими 
документи от страна на възложителя.
Чл. 7. Обезщетението за инвентар се оп­
ределя по реда на чл. 145 от ЗВД.
Чл. 8. (1) Обезщетението за зародишни 
продукти, суровини и храни от животински 
произход, странични животински продукти и 
продукти, получени от тях, фуражни сурови­
ни, фуражни добавки и комбинирани фуражи 
се определя по реда на чл. 146 от ЗВД.
(2) Когато за зародишни продукти, су­
ровини и храни от животински произход, 
странични животински продукти и продукти, 
получени от тях, фуражни суровини, фураж­
ни добавки и/или комбинирани фуражи има 
фактура за закупуването им, обезщетението 
се изплаща по фактурната стойност, но не 
може да бъде по-голямо от предоставената 
от Националния статистически институт 
цена на производител за тримесечието, което 
предхожда възникването на болестта.
Чл. 9. (1) Изплащането на обезщетение 
става след подаване на заявление от собстве­
ниците или ползвателите на животновъдни 
обекти при условията и по реда на чл. 147 
от ЗВД.
(2) Към заявлението се прилага и де­
кларация, че животните и/или обектите по 
чл. 141, ал. 2 от ЗВД не са застраховани, 
а когато животните и/или обектите са за­
страховани – документ от застрахователя, 
в който е посочен размерът на дължащото 
се обезщетение.
(3) Когато собствениците или ползвателите 
на животновъдните обекти са представили 
документ от застраховател, обезщетението 
се изплаща в размер на разликата между 
сумата, определена по реда на чл. 144, 145 
и/или 146 от ЗВД, и изплатената от застра­
хователя сума.